Spasenie

«**Spasenie**» — беларускі гурт хрысьціянскага й поп-року з Берасьця, які быў створаны ў 1989 годзе.

## Гісторыя
Гурт быў створаны ў жніўні 1989 году, калі вакол гітарыста, скрыпача, саксафаніста (маладыя музыкі давалі імправізаваны канцэрт у цэнтральным парку гораду Берасьце) стыхійна сабралася каля 150 чалавек. Хлопцы проста гралі музыку й раптам, па завяршэньні адной зь песень, пачулі ззаду сябе аплядысмэнты. Уражаныя гэтым удзельнікі зразумелі, што трэба зьбірацца ў гурт.

У тым жа годзе хлопцы пачалі рэпэтаваць, ствараць першыя песьні, і ўжо празь некалькі месяцаў іх запрасілі на гастролі па Якутыі.

У 2006 годзе гурт да свайго сямнадцацігодзьдзя даў буйны канцэрт з аркестрам у Палацы Рэспублікі, запіс якога быў выдадзены на DVD-дыску «17 Live».

Асаблівасьцю калектыву зьяўляецца тое, што музыку піша не адзін чалавек, а ўсе.

Гурт вельмі часта езьдзіў на гастролі за мяжу: музыкі з выступленьнямі наведалі краіны Балтыі, Украіну, Румынію, Польшчу, Нямеччыну, Канаду, Расею, ЗША, Вялікабрытанію, Паўднёвую Карэю, ПАР і іншыя рэгіёны.

Свае трыццацігодзьдзе гурт адсьвяткаваў буйным канцэртам з аркестрам 3 жніўня 2019 году на плошчы Леніна ў Берасьці.

## Назва гурта
Назва «Spasenie» () прыйшла ўдзельнікам тады яшчэ безназоўнага гурту ў галаву напачатку 90-х гадоў XX стагодзьдзя, калі хлопцы ехалі ў цягніку ў тур па Якутыі, і сьведчыць, што музыка для іх і ёсьць выратаваньне. «Бог даў кожнаму дар, талент і прызваньне. І для чалавека ёсьць сапраўднае выратаваньне знайсьці ўсё гэта», — дакладна распавядаў пра выбар Вользе Самусік з «Музыкальнай газеты» франтмэн Ігар Муха ў 2005 годзе.

## Моўнае пытаньне
Першыя 15 год свайго існаваньня гурт быў выключна расейскамоўным, але з выхадам альбому «Crossing the Jordan» ангельскай мовы ў яго творчасьці стала значна больш. Вакаліст Ігар Муха так адказваў на пытаньне пра мовы ад Вольгі Самусік з «Музыкальнай газеты»: *«Мы ж жывем у [[Берасьце|Берасьці]]. Гэта фактычна мяжа. Ёй уласьціва зьмешваньне моваў. Вельмі шмат словаў з [[Украінская мова|украінскай]], [[Польская мова|польскай]]… Не было ніколі ні чыстай [[Беларуская мова|беларускай]], ні [[Расейская мова|расейскай]]. Таму мы раней сьпявалі не на роднай мове, а па-расейску. Хоць я прызнаю бясспрэчную мэлядычнасьць беларускай. [[Ангельская мова|Ангельская]] ж таксама вельмі музычна гнуткая. Калі параўноўваць яе з расейскай, то на апошняй сьпяваць складаней з-за ўсіх гэтых літараспалучэньняў „бр“, „стр“ і г. д. Таму нам перайсьці было зусім не складана»*.

## Сацыяльная актыўнасьць
Гурт ладзіць для гуртоў фэстываль-конкурс рок-музыкі «X-Star» (з 2005 году), а таксама арганізуе штогадовы вялікі моладзевы канцэрт у Берасьце пад назвай «» (з 2009 году). Таксама ўдзельнікі выступаюць супраць абортаў.

У 2019 годзе гурт разам з Нацыянальнай акадэміяй навукаў Беларусі падрыхтаваў і запусьціў экскурсійны маршрут «Берасьце — горад Бібліі».

## Дыскаграфія

### Альбомы
* Хабаровский край (1992)
* Возвращение домой (мюзыкл) (1992)
* Старые песни (1992)
* Мой Бог скала (1993)
* Только Ты (1995)
* Человек без зубила (1997)
* Бьют часы (1998)
* Exit (1999)
* Летит безжалостное время (2000)
* … а Солнце за кормой (2001)
* Еврейский альбом (2001)
* Без слов о том же (з удзелам Ігара Рудага) (2003)
* Кардиограмма (2003)
* Crossing the Jordan (з удзелам Ціма Спрэнсі й Бэкі Шарп) (2004)
* Acoustic (2007)
* Spasenie (2009)
* Reboot (з удзелам Браяна Мантры) (2011)
* Вечные слова (2012)

### Кампіляцыі
* 10 лет, The Best (1999)

### Канцэртныя DVD

* 17 Live (2007)

### Удзел у складанках
* Серебряный граммофон (2006) (АНТ), трэк «Плачет небо».
*  (2006) (Вігма), трэк «The Word Was Spoken».
* Золотая 20: зима 2007 (2006) (West Records), трэк «Плачет небо».

### Кліпы
* Никто кроме Тебя
* Расстояние (2003)
* На метр от земли (2004)
* Плачет небо / The Word Was Spoken (2005)
* Осень
* Странные сны

## Узнагароды й намінацыі
2006 год — прэмія Альфа-радыё «Залатое вуха».

2009 год — намінацыя ў конкурсе «Just Pain Folks Music Awards» за песьню «… а Солнце за кормой».

2009 год — намінацыя «За ўклад у разьвіцьцё музыкі» на штогадовай прэміі Эвангельскай музычнай асацыяцыі.

2010 год — фэстываль «Радыё Брэст» «»: найлепшы гурт, найлепшы франтмэн (Ігар Муха).

2019 год — Ганаровая грамата Берасьцейскага гарадзкога Савету дэпутатаў.

## Удзельнікі

* Ігар Муха — вакал, саксафон, акустычная гітара (1989—)
* Павал Шальпук — вакал, скрыпка, гітара, бас-гітара (1989—)
* Пётар Семянюк — клявішныя, вакал (1989—)
* Майк Чобі — бас-гітара
* Зьміцер Галадко — сола-гітара

;Аўтар тэкстаў
* Аляксандар Барысюк — гітара (1989—)
;Тэхнік гуку
* Андрэй Кавальчук
;Былыя ўдзельнікі й гастрольныя музыкі
Тацьцяна Шэльпук (вакал, клявішныя), Вадзім Семянюк (бубны), Віталь Калежынскі (бубны), Ежы Хайчук (бубны), Аляксандар Манецкі (бубны), Дэйв Гір (бубны), Леанід Барысевіч (сола-гітара), Васіль Машлякевіч (бас-гітара), Станіслаў Янчын (бас-гітара), Зьміцер Бранавіцкі, Андрэй Кляшчоў, Дэні Плэт, Браян Мантры й інш..

## Літаратура
* 

## Крыніцы

## Вонкавыя спасылкі
* Spasenie на сайце Discogs

Катэгорыя:Беларускія рок-гурты
Катэгорыя:Хрысьціянскія музычныя гурты
Катэгорыя:Музычныя гурты, якія зьявіліся ў 1989 годзе